Ing tanah Hindhu kathah manusa ingkang amêrlokakên amanthêng amusthi cipta, sarèhning ingkang kaèsthi punika: yoga, mila tiyang ingkang anglampahi makatên kawastanan para yogi. Sampun têtela sangêt, para manusa ingkang limrah punika botên sagêd bilih anglampahana panglantih ingkang makatên, punapa piyambakipun kêdah sumingkir dhatêng padunungan ingkang sêpi utawi manggèn salêbêting guwa. Lah kadospundi badhe anggènipun nindakakên kuwajibanipun.